Diari Oficial de la Generalitat Valenciana


Sumari del DOGV 5930, del 12-01-2009 (2009/70)

RESOLUCIÓ de 14 d'octubre de 2008, del conseller de Medi Ambient, Aigua, Urbanisme i Habitatge, per la qual s'aprova definitivament la modificació puntual del Pla general d'ordenació urbana de València, a les parcel·les síties als carrers Cercle de Belles Arts, Reina Violant i Evaristo Crespo Azorín.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5930

Data del DOGV
:   12-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/70


Data del document
:   14-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 14 d'octubre de 2008, del conseller de Medi Ambient, Aigua, Urbanisme i Habitatge, per la qual s'aprova definitivament la modificació puntual del Pla general d'ordenació urbana de València, a les parcel·les síties als carrers Cercle de Belles Arts, Reina Violant i Evaristo Crespo Azorín. [2009/70]  
Vist l'expedient relatiu a la modificació puntual del Pla general d'ordenació urbana de València, a les parcel·les síties als carrers Cercle de Belles Arts, Reina Violant i Evaristo Crespo Azorín, i de conformitat amb els següents   
Antecedents de fet  
Primer  
El Projecte es va sotmetre a informació pública per Acord plenari de data 27 de juliol de 2007, conforme a l'article 83 de la Llei 16/2005, urbanística valenciana (d'ara endavant la LUV), mitjançant publicació en el periòdic Las Provincias d'1 d'agost de 2007 i DOCV núm. 5577, de 14 d'agost de 2007. Durant la fase d'informació pública es van presentar 182 escrits d'al·legacions, corresponents a quatre models de contingut idèntic, les quals van ser desestimades per Acord de data 26 d'octubre de 2007, pel qual es va aprovar provisionalment el Projecte, i acordà la remissió de l'expedient complet a aquesta Conselleria per a l'aprovació definitiva.  
Segon  
El Projecte de modificació puntal del Pla general consta de memòria informativa i justificativa, plànols d'informació i ordenació, estudi de necessitats hídriques, estudi de paisatge, memòria del pla de participació publica i estudi d'impacte ambiental.  
Tercer  
El Projecte es redacta per a comlir les interlocutòries del Tribunal Superior de Justícia de la Comunitat Valenciana, d'1 de juliol de 1993, i de 18 d'abril de 2006, recaiguts en els recursos contenciosos administratius, formulats per diverses congregacions religioses, contra la Resolució del conseller d'Obres Públiques i Urbanisme de 28 de desembre de 1988, per la qual s'aprova definitivament la revisió del Pla general de València. El Tribunal reconeix el dret dels recurrents a ser indemnitzats per la vinculació singular de determinats col·legis les parcel·les dels quals van ser qualificades pel Pla general com a sistema local d'equipament públic, ús escolar.   
Mitjançant la interlocutòria de 18 d'abril de 2006, el Tribunal va fixar les indemnitzacions econòmiques substitutives de l'edificabilitat perduda pels recurrents, per un import global de 15.662.460,779 €, i el reconeixement, així mateix, de la impossibilitat material d'executar la sentència en els seus propis termes, en no poder desembossar l'Ajuntament de València la quantitat fixada judicialment. En conseqüència, després de la pertinent valoració de l'aprofitament urbanístic perdut pels recurrents, l'Ajuntament va redactar aquest expedient modificatiu del Pla general, per tal de requalificar sòl a residencial, per a la seua cessió als recurrents, amb aprofitament equivalent a l'import de les indemnitzacions econòmiques substitutives fixades en execució de sentència.   
L'expedient conté les modificacions següents:   
1. Canvi de qualificació de tres parcel·les de sòl urbà consolidat per la urbanització, destinades a ús educativocultural a residencial plurifamiliar, amb una superfície bruta de 15.650,64 m² i neta edificable de 12.657,25 m². Les dites parcel·les són:  
- Carrer Cercle de Belles Arts. 5.002,24 m². Fa cantó amb els carrers Dolores Marqués i Cercle de Belles Arts.   
Ubicada dins de l'àmbit del Pla parcial Orriols (sector PRR-3), aprovat definitivament al febrer de 1998; en l'actualitat té la condició de sòl urbà, atés que es troba ja executada l'obra urbanitzadora i consolidada l'edificació circumdant. L'ús actual és dotacional, i està   
  
\* \* \* \* \* \* \* \* \* \* \* \* \* \* \* \* \* \* \* \* \* \* \*integrada en el Sistema local educativocultural (EC), dins de la zona d'ordenança d'Edificació Oberta (EDO).  
- Carrer Reina Violant. 8.001,70 m². Ubicada dins de l'àmbit del Pla parcial Ademús (sector PRR-1), aprovat definitivament a l'abril de 1994, provinent de l'execució de la unitat B de l'esmentat sector; actualment té la condició de sòl urbà, ja que està executada l'obra urbanitzadora i consolidada l'edificació circumdant. L'ús actual és dotacional i està integrada en el Sistema local educativocultural (EC), dins de la zona de qualificació urbanística d'Edificació Oberta (EDO).  
- Carrer Evaristo Crespo Azorín. 2.646,40 m², que confronta amb els carrers Jorge Comín, Evaristo Crespo Azorín i Hernández Lázaro. Ubicada dins de l'àmbit del Pla parcial Campanar Sud (sector PRR-12) aprovat definitivament al maig de 1977, provinent del desenvolupament i execució de l'esmentat sector; actualment té la condició de sòl urbà dotacional, i la parcel·la està integrada en el Sistema local educativocultural (EC), dins de la zona de qualificació urbanística d'Edificació Oberta (EDO).  
Aquesta modificació no introdueix una nova normativa urbanística, per la qual cosa les parcel·les requalificades a ús residencial, d'acord amb la tipologia atribuïda, es regiran per les normes urbanístiques del Pla, com també per les ordenances generals i particulars referides a la zona d'ordenança d'Edificació Oberta (EDO).   
Aquesta modificació representa la construcció de 400 habitatges, amb una superfície de 125 m²sostre, en aplicació de l'article 108.a) del Decret 67/2006, de 19 de maig, del Consell, pel qual es va aprovar el Reglament d'ordenació i gestió territorial (d'ara endavant) ROGTU que estableix una ràtio de 2,1 habitants/habitatge, s'obté un increment poblacional dispers de 840 habitants.  
2. Classificació com a sòl urbà destinat a dotacions públiques de la xarxa secundària SJL/RD, ús zona verda esportivorecreativa, d'uns terrenys de sòl no urbanitzable protegit agrícola i d'infraestructures, situats al nord-oest de la ciutat a la pedania de Beniferri, a fi de compensar el canvi de qualificació de les tres parcel·les escolars citades, amb una superfície de 19.280 m².  
La normativa urbanística aplicable al sòl reclassificat serà l'establida en les normes urbanístiques del Pla general per als espais lliures d'ús esportiu (EL-4). Aquesta qualificació d'espais lliures equival a la de jardí de la xarxa secundària (SJL/RD), d'acord amb la terminologia del ROGTU segons els redactors del projecte.   
Quant a les instal·lacions elèctriques aèries existents, subestació elèctrica de Beniferri, es proposa el soterrament d'aquesta per la incompatibilitat de l'ús dotacional a disposar en aquest sòl.  
El resum numèric de l'expedient és el següent:  
  
Quart  
S'han sol·licitat informes a  
- ST Habitatge   
- ST Medi Ambient  
- Empresa gestora d'aigua  
- Empresa gestora de sanejament i abocaments  
- Diputació de València  
- Servei d'Avaluació Ambiental Estratègica (AIA)  
- DG Energia  
- Conselleria d'Agricultura.  
L'Ajuntament presenta juntament amb el Projecte la documentació següent:  
- Informe patrimonial favorable, emés per la Direcció General de Patrimoni Cultural Valencià el 17 d'octubre de 2007, respecte a la no-afecció del projecte sobre el patrimoni arqueològic o arquitectònic.   
- Informes favorables de la Direcció General de Règim Econòmic de la Conselleria d'Educació, de data 23 de novembre de 2006 i 20 de desembre de 2006.  
- Informe favorable del Servei d'Abastiment de l'Entitat Metropolitana de Serveis Hidràulics (emshi), de 17 d'octubre de 2007, en el qual s'indica que l'actuació proposada no preveu cap augment de consum d'aigua potable; fins i tot disminuirà el consum d'aigua per a regadius, la qual cosa suposarà un augment de l'aigua de serveis, que normalment s'utilitza per al reg de zones verdes i neteja de carrers. No obstant això, en aquest també s'indica que hauria de tramitar-se davant de l'autoritat de conca, el canvi d'ús dels cabals, com també el destinatari de la concessió, i passar-la de reg agrícola a ús urbà.  
Amb data 16 de setembre de 2008 es rep informe de l'Àrea de Carreteres de la Diputació Provincial de València on s'assenyala que no hi ha cap inconvenient per a la seua aprovació.   
Amb data 17 de desembre de 2008 es rep informe favorable de la Conselleria d'Agricultura, on s'indica que «la modificació de sòl no urbanitzable a urbà a la pedania de Beniferri afecta 19.280 m², i se situen en una zona periurbana on actualment ja no està integrat en el sistema agrícola, arribant fins i tot a no existir infraestructura hidràulica de regadiu, amb la qual cosa la propietat ha abandonat el cultiu».  
El 10 de desembre de 2007 es requereix a l'Ajuntament la presentació de la documentació següent:  
- Estudi acústic  
- Certificats que acompanyen l'AIA (aigua, no afecció a béns de valor cultural, gestió de residus sòlids i sanejament).  
El 4 de setembre de 2008 té entrada en el Servei Territorial d'Ordenació del Territori de València, còpia de la següent documentació remesa a la DG de Gestió del Medi Natural;  
- Còpia de la sol·licitud d'informe i autorització a la Confederació Hidrogràfica del Xúquer.  
- Còpia de la sol·licitud d'informe el Servei Territorial d'Energia.  
- Còpia de l'informe de la Direcció General de Règim Econòmic.  
- Estudi acústic  
- Còpia de l'informe del Servei Integral de l'Aigua   
S'ha remés l'estudi acústic a la DG del Canvi Climàtic perquè emeta informe, el qual és emés en sentit favorable el 22 de setembre de 2008 si bé es requereix que es presente novament l'estudi acústic firmat per un tècnic competent.  
Amb data 23 de setembre de 2008 la Confederació Hidrogràfica del Xúquer emet un informe en sentit favorable a l'expedient de cèdula de la present modificació, d'idèntic contingut a l'expedient en anàlisi.  
Amb data 23 de setembre de 2008 la Divisió de Carreteres de la Conselleria d'Infraestructures i Transport emet l'informe següent:  
«Amb data 4 de febrer de 2008 i en relació amb la parcel·la del sector Beniferri limítrof amb la CV-30 (ronda Nord) i amb l'enllaç d'accés des d'aquesta a l'av. Mestre Rodrigo infraestructures viàries titularitat de la Conselleria d'Infraestructures i Transport, es va emetre un informe favorable condicionat al manteniment de l'espai lliure de reserva viària.  
En tot cas, el promotor haurà de realitzar un estudi acústic i construir les barreres necessàries per al compliment de la normativa vigent.»  
Cinqué  
L'11 de setembre de 2008, la directora general de Gestió del Medi Natural emet, supeditant l'execució de l'esmentat Projecte al compliment de la declaració d'impacte ambiental favorable, les següents condicions:   
«1. Prèviament a l'inici de les obres d'urbanització (i així es disposarà en les corresponents fitxes de planejament):  
a) Cal obtenir l'informe relatiu a l'estudi acústic presentat, en compliment de la Llei 7/2002, de 3 de desembre, de la Generalitat Valenciana, de protecció contra la contaminació acústica.   
b) Haurà d'obtenir-se l'informe favorable de la Conselleria de Cultura sobre la conformitat del Projecte amb la normativa de protecció del patrimoni cultural, segons el que estableix l'article 11 de la Llei 4/1998, d'11 de juny, de la Generalitat Valenciana, del patrimoni cultural valencià; i complir les determinacions que, si és procedent, continga l'esmentat informe preceptiu i vinculant.   
c) S'ha d'obtenir la corresponent autorització de l'organisme de conca competent (adequant-se al que dicte la Confederació respecte als procediments de concessió i autorització pertinents), respecte al canvi d'ús dels cabals, de reg agrícola a ús urbà.  
d) Hauran d'obtenir-se els informes favorables del Servei Cicle Integral de l'Aigua de l'Ajuntament de València, relatius al sistema de depuració proposat per a les aigües residuals que es generen com a conseqüència del desenvolupament del sector; i la solució que es considere més apropiada, ateses les característiques del Projecte, respecte a l'evacuació de les aigües pluvials.   
2. S'hauran de complir les consideracions, relatives a la vegetació i el subministrament d'aigua per a reg, indicades en l'informe de la Secció d'Obres de Jardineria, zona nord, de l'Ajuntament de València, de data 31 d'agost de 2007.  
3. S'ha de complir el que estableix l'informe del cap de la Secció de Planificació i Projectes, de l'Ajuntament de València, de data 5 de setembre de 2007.  
4. S'han de complir les condicions establides en l'informe favorable del Servei d'Abastiment de l'Entitat Metropolitana de Serveis Hidràulics (emshi), de data 17 d'octubre de 2007.  
5. Haurà de considerar-se el que disposa l'informe de la Secció de Planificació i Projectes de l'Ajuntament de València, de data 28 de juliol de 2008.   
6. Les infraestructures necessàries en matèria de depuració d'aigües residuals s'han d'executar de manera que es garantisca el ple funcionament d'aquestes en el moment de l'inici d'ocupació.  
7. Serà necessària la reposició de tots els serveis i infraestructures de reg afectats i funcionalment necessaris per part de l'urbanitzador. S'haurà de garantir la continuïtat de totes les canalitzacions i canonades que travessen el sector i tenen una funcionalitat més enllà dels límits d'aquest. Qualsevol desviació o alteració de les dites instal·lacions haurà de tenir l'autorització de la comunitat de regants o de l'òrgan competent, el qual determinarà la forma en què s'han de dur a terme les actuacions proposades.   
8. L'Ajuntament exigirà a les empreses, després de la realització de les obres, certificats de recepció de residus sòlids inerts per part d'abocadors o empreses autoritzades per a la gestió d'aquest tipus de residus.  
9. Durant la fase d'execució s'haurà de preveure i identificar una zona per a l'apilament dels materials que s'han d'emprar en les obres d'urbanització i edificació, i evitar l'ocupació dels terrenys limítrofs.  
10. Els residus vegetals originats amb la tala de l'arbratge i desbrossament dels terrenys es gestionaran de manera adequada a la seua naturalesa, i queda prohibida la incineració in situ d'aquests o de qualsevol altre tipus de residu.  
11. Durant la fase d'execució s'haurà de definir l'àrea on quedarà aparcada temporalment la maquinaria d'obra i s'indicarà, si és el cas, el lloc on es portaran a terme les labors de neteja i manteniment d'aquesta. Així mateix, es recorda que els canvis d'oli, filtres i qualsevol altre residu de manteniment de maquinària i vehicles hauran de ser degudament gestionats per taller o gestor de residus tòxics i perillosos degudament autoritzat.  
12. La terra vegetal extreta durant la fase de moviment de terres, i que siga susceptible d'aprofitament, es mantindrà en condicions agrícoles adequades, atesa l'elevada qualitat agrària d'aquestes, i es destinarà a l'ompliment de les zones verdes previstes en l'actuació, o si no n'hi ha, a altres àrees del municipi on siga susceptible la seua utilització. Es definirà el lloc i les condicions d'emmagatzemament del sòl eliminat, a fi de garantir que aquesta terra no perda les condicions d'humitat i les característiques edàfiques.  
13. El material necessari per a realitzar l'esplanada de l'àmbit d'actuació haurà de provenir de pedrera o zona de préstec autoritzada, i cal disposar de certificat en què s'especifique l'origen dels materials i es justifique el volum necessari i la capacitat de la zona de préstec per a atendre la demanda generada; i s'ha de disposar de les preceptives autoritzacions sectorials.  
14. Els aspectes que tenen a veure amb les mesures preventives i correctores derivades del compliment de les ordenances municipals, de la legislació sectorial d'aplicació vigent, les mesures establides en aquest condicionat, les establides en l'estudi d'impacte ambiental i en el document de síntesi i les labors de vigilància que corresponguen al programa de vigilància ambiental seran incorporarades al preceptiu Projecte d'urbanització i al de construcció. Les despeses derivades del seu compliment seran valorades adequadament a l'efecte de pressupost.  
15. D'acord amb el que disposa l'article 35 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental: "la vigilància del compliment per part del titular del projecte de les condicions imposades per l'Agència del Medi Ambient correspon a l'òrgan amb competència substantiva i a les corporacions locals en l'exercici de les seues atribucions legals".  
16. Altres condicions de caràcter ambiental que es deriven de les preceptives autoritzacions sectorials que se li apliquen.»  
Sisé  
València disposa de Pla general aprovat per Resolució del conseller d'Obres Públiques i Urbanisme de 28 de desembre de 1988.  
La cèdula territorial d'urbanització per al Projecte de referència va ser sol·licitada per l'Ajuntament de València el 6 d'agost de 2007.  
La fase de concert previ ha sigut superada per Resolució del director general de Planificació i Ordenació Territorial de 29 de setembre de 2005, el qual conté el canvi de classificació dels terrenys de sòl no urbanitzable protegit de la pedania de Beniferri que passa a sòl urbà amb destinació a espais lliures d'ús esportiu.  
Seté  
La Comissió Territorial d'Urbanisme de València, en sessió celebrada el 18 de setembre de 2008, per unanimitat, va emetre un informe relatiu al projecte que ens ocupa, complint així el que preceptua l'article 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat, i acorda:  
«- Informar favorablement la minoració de reserva d'HPP efectuada, i demanar l'aprovació al conseller de Medi Ambient, Aigua, Urbanisme i Habitatge, d'acord amb la disposició transitòria 8.3 del ROGTU.  
- Informar favorablement la modificació puntual del Pla general de València en les parcel·les síties als carrers Cercle de Belles Arts, Reina Violant i Evaristo Crespo Azorín, i elevar l'expedient al conseller de Medi Ambient, Aigua, Urbanisme i Habitatge per a la seua aprovació definitiva.   
Per a la publicació de l'acord d'aprovació definitiva del Projecte, s'haurà d'aportar un text refós que incloga les condicions imposades en la declaració d'impacte ambiental, l'estudi acústic firmat per tècnic competent on s'incloga l'obligació que les barreres acústiques que s'executen siguen a càrrec de l'actuació, i haver obtingut informe de la Direcció General d'Energia.»  
Fonaments de dret  
Primer. La documentació està completa i la tramitació ha sigut correcta, d'acord amb el que preveu l'article 83 i següents de la LUV.  
Segon. Quant a la cessió gratuïta a l'administració de sòl no urbanitzable protegit com a conseqüència de la reclassificació d'uns terrenys classificats com a sòl no urbanitzable en el Pla general, cal assenyalar que no procedeix aquesta cessió, ja que aquesta té com a objecte la implantació d'una dotació pública, (SJL/RD), i queda exclosa d'aquesta obligació en la mesura que «té com a objecte la implantació d'un equipament», tot això d'acord amb el que preveu l'article 13.6 de la Llei 4/2004, de 30 de juny, d'ordenació del territori i protecció del paisatge, en relació amb el que preveu l'article 20.5 del ROGTU.   
Tercer. Quant a la justificació de la reserva d'habitatge protegit en l'àmbit objecte de requalificació de determinades parcel·les, hem de dir que el projecte proposa un percentatge del 19,11% de l'edificabilitat total de la parcel·la situada al carrer Evaristo Crespo Azorín, que representa 8.200 m²sostre, amb destinació a la construcció d'habitatge de protecció pública, la qual cosa es considera correcte, ja que es tracta de sòl urbà; que les modificacions s'articulen amb un expedient de planejament general i no de desenvolupament; i sobretot, que es redacta en atenció a la necessitat concreta de modificar el Pla en execució de sentència i a la viabilitat econòmica de l'actuació.  
Tot això en compliment del que disposa la legislació vigent, és a dir, article 2 f) de la Llei 4/2004, d'ordenació del territori i protecció del paisatge (d'ara endavant LOTPP), la disposició transitòria 1ª, 3, i article 36.1.i) en relació amb la disposició addicional 6ª i disposició transitòria 5ª de la LUV, i en concret segons el desenvolupament contingut en la disposició transitòria 8ª, 3, del ROGTU, en la redacció donada pel Decret 36/2007.  
Quart. Vist l'anterior, i analitzada aquesta proposta de modificació, s'efectuen les consideracions següents:  
- La Conselleria d'Educació ha informat favorablement la desafecció a l'ús educatiu de les parcel·les objecte d'aquest expedient.  
- L'índex d'edificabilitat residencial de les parcel·les requalificades, d'acord amb la documentació planimètrica aportada, s'ha obtingut determinant una àrea d'anàlisi d'acord amb els articles 141.e), 205 i 212.d) del ROGTU, resultant una edificabilitat per a cada parcel·la que no supera l'índex d'edificabilitat característica de l'entorn, atés que l'alçària màxima atribuïda i el grau d'ocupació de l'edificació són coherents amb la de les edificacions circumdants. Així mateix, sense perjudici de les consideracions efectuades pels tècnics redactors, cal argumentar que l'increment d'aprofitament causat és correlatiu a la minva d'aquest en el Pla general de 1988.  
- Quant a l'exigència legal de mantenir l'equilibri de les dotacions públiques, la superfície dotacional de l'antiga ordenació es millora amb l'ordenació projectada, passant de 15.650,64 m² a 22.273,39 m², és a dir, se suplementen les dotacions públiques de la xarxa secundària amb 6.622,75 m², tot això conforme a l'article 94.2 LUV.   
- Quant a la incidència del planejament proposat en el medi ambient, el Projecte ha de recollir tots els condicionants ambientals assenyalats en la declaració d'impacte ambiental, per al compliment d'aquests quan s'execute el Projecte de referència.   
- Respecte al percentatge d'edificabilitat amb destinació a la construcció d'HPP, d'acord amb la disposició transitòria 8ª, 3, del ROGTU, en la redacció donada pel Decret 36/2007, per Resolució del conseller en matèria de territori, en sòl urbà poden minorar-se els percentatges establits reglamentàriament, d'acord amb les necessitats concretes i la viabilitat econòmica de l'actuació, supòsit en què cal enquadrar la proposta que ens ocupa.  
- Respecte a l'afecció i la normativa de les instal·lacions elèctriques existents, cal estar a les consideracions de la DG d'Energia.  
- En definitiva, la proposta es considera correcta des del punt de vista de les exigències de la política ambiental, urbanística i territorial de la Generalitat, tal com es recull en l'article 85 de la LUV.  
Cinqué. El conseller de Medi Ambient, Aigua, Urbanisme i Habitatge és l'òrgan competent per a l'aprovació definitiva de plans de municipis de més de 50.000 habitants i de les seues modificacions, de conformitat amb el que disposa l'article 6 del Decret 162/2007, de 21 de setembre, del Consell, pel qual s'aprova el Reglament d'òrgans territorials i urbanístics de la Generalitat.  
Vistos els preceptes legals citats; la Llei 30/92, de 26 de novembre, de règim jurídic de les administracions públiques i del procediment administratiu comú en la seua redacció donada per la Llei 4/1999, i de conformitat amb a l'acord de la Comissió Territorial d'Urbanisme de València, i la proposta de resolució, resolc:  
1. Informar favorablement la minoració de reserva d'habitatge de protecció pública efectuada, d'acord amb la disposició transitòria huitena, apartat 3 del Decret 67/2006, de 19 de maig, del Consell, pel qual es va aprovar el Reglament d'ordenació i gestió territorial.  
2. Aprovar definitivament la modificació puntual del Pla general de València en les parcel·les síties als carrers Cercle de Belles Arts, Reina Violant i Evaristo Crespo Azorín, si bé per a la publicació de la resolució d'aprovació definitiva del Projecte s'haurà d'aportar el text refós que incloga les condicions imposades en la declaració d'impacte ambiental, l'estudi acústic firmat per tècnic competent on s'incloga l'obligació que les barreres acústiques que s'executen siguen a càrrec de l'actuació, i haver obtingut informe de la Direcció General d'Energia.  
Contra aquesta resolució, que posa fi a la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.  
València, 14 d'octubre de 2008.- El conseller de Medi Ambient, Aigua, Urbanisme i Habitatge: José Ramón García Antón.